Midhat Uščuplić
Midhat Uščuplić bio je istaknuti bosanskohercegovački naučni radnik i redovni član ANUBiH. Rođen je 1933. godine u Tuzli. Diplomirao je na Šumarskom fakultetu Univerziteta u Sarajevu 1958. godine. Predavao je predmete fitopatologija, integralna zaštita šuma i specijalni proizvodi šuma (gljive). Rukovodio je postdiplomskim studijem iz zaštite šuma. Bio je gostujući profesor na Tehničkom univerzitetu u Zürichu i na Univerzitetu Lerida (Španija). Objavio je više od 150 naučnih i stručnih radova iz oblasti zaštite šuma, te mnoge naučno-popularne članke iz oblasti šumarstva i zaštite okoliša. Autor je ili ko-autor nekoliko univerzitetskih udžbenika i priručnika. U dva mandata biran je za dekana Šumarskog fakulteta Univerziteta u Sarajevu. Dobitnik je brojnih priznanja. Za dopisnog člana ANUBiH izabran je 2002, a za redovnog 2008. godine.